Á heimasíðu SAF kemur fram að Bjórböðin á Árskógssandi hlutu nýsköpunarverðlaun Samtaka ferðaþjónustunnar árið 2018 . Dómnefndina skipuðu auk Bjarnheiðar þau Andri Kristinsson , forstjóri og stofnandi Travelade og fulltrúi fyrirtækja innan SAF og Guðrún Þóra Gunnarsdóttir , forstöðumaður Rannsóknamiðstöðvar ferðamála . Bjórböðin hafa skapað sér ákveðna sérstöðu í ferðaþjónustu og ferðaskrifstofur verið fljótar að taka við sér með því að bjóða upp á ferðir þar sem viðkoma í böðunum er innifalin . Bjórböðin eru lýsandi dæmi um frjóan frumkvöðla anda sem skilar sér í áhugaverðri ferðavöru og atvinnuskapandi starfsemi allt árið um kring . Verðlaunin afhent í fimmtánda sinn Er þetta í 15. skipti sem nýsköpunarverðlaun SAF voru afhent , en verðlaunahafar til þessa hafa verið : 2018 – Bjórböðin 2017 – Friðheimar í Bláskógabyggð 2016 – Óbyggðasetur Íslands 2010 – Íslenskir fjallaleiðsögumenn 2009 – Fuglasafn Sigurgeirs í Mývatnssveit 2008 – Menningarsetrið Þórbergssetur , Hala í Suðursveit 2007 – Norðursigling – Húsavík 2005 – Adrenalín.is , VEG Guesthouse á Suðureyri og Fjord Fishing